b'\n_START_ARTICLE_\nV\xc3\xa4h\xc3\xa4 Haukkasalo\n_START_SECTION_\nMaantietoa\n_START_PARAGRAPH_\nSaari on 520 metri\xc3\xa4 pitk\xc3\xa4, 250 metri\xc3\xa4 leve\xc3\xa4 ja sen pinta-ala on 8,8 hehtaaria . Se sijaitsee Virmailan ja Kelventeen lounaispuolella Padasjoensel\xc3\xa4ll\xc3\xa4 sen keskell\xc3\xa4 sijaitsevassa saariryhm\xc3\xa4ss\xc3\xa4 aivan Haukkasalon etel\xc3\xa4puolella. Muita l\xc3\xa4hisaaria ovat Mallaskallio, Keski-Haukkasalo, Niittusaari ja Paljaskallio. Saari muodostuu m\xc3\xa4est\xc3\xa4, joka kohoaa noin 34 metrin korkeuteen P\xc3\xa4ij\xc3\xa4nteest\xc3\xa4. Sen l\xc3\xa4nsip\xc3\xa4\xc3\xa4ss\xc3\xa4 on kaksi pikkunieme\xc3\xa4, jonne on j\xc3\xa4rjestetty retkeilij\xc3\xb6ille rantautumis- ja nuotiopaikka. Sellaiset on my\xc3\xb6s Isossa Lammassaaressa.\n_START_SECTION_\nLuontoarvoja\n_START_PARAGRAPH_\nKoko saari muodostaa yhten\xc3\xa4isen luonnonsuojelualueen, joka kuuluu P\xc3\xa4ij\xc3\xa4nteen kansallispuistoon yhdess\xc3\xa4 joidenkin naapurisaarten kanssa. Kansallispuiston alueet muodostavat yhden Natura 2000-alueen P\xc3\xa4ij\xc3\xa4nteen alueen (10\xc2\xa0857 hehtaaria, FI0335003).'